Romas Šarmaitis

Romas Šarmaitis (1909 m. spalio 26 d. Žukliuose, Ukmergės rajonas – 1995 m. liepos 20 d. Vilniuje) – Lietuvos istorikas, literatūrologas, sovietinis partinis veikėjas.

 Biografija 
1927–1929 m. LKJS, 1929 m. ir LKP Ukmergės parajonio komiteto narys. 1928 m. naktį iš rugsėjo 1 d. į 2 d. buvo susektas ir suimtas Kriminalinės policijos, kai kartu su kitais 8 Pabaisko valsčiaus, Rakaučiznos kaimo LKP "jačeikos" nariais kabino raudonas vėliavas bei platino komunistinius atsišaukimus. 1929–1933 m. (su pertrauka) kalėjo. Pasikeitimo politiniais kaliniais tvarka buvo išleistas į SSRS. Maskvoje dirbo LKP atstovybėje prie Komunistų Internacionalo vykdomojo komiteto (slapyvardis Romaitis). 1935 m. baigė Vakarinį marksizmo-leninizmo universitetą prie Tarptautinės Lenino mokyklos.

1941 m. LTSR Valstybinės leidyklos direktoriaus pavaduotojas ir vyriausiasis redaktorius. 1941–1942 m. Maskvoje LKP(b) CK sekretoriaus padėjėjas. 1943–1944 m. laikraščio „Tiesa“ redaktoriaus pavaduotojas, 1944–1945 m. atsakingasis redaktorius. 1945–1946 m. LKP(b) CK agitacijos ir propagandos skyriaus vedėjo pavaduotojas. 1946–1948 m. LSSR rašytojų sąjungos valdybos atsakingasis sekretorius. 1949 m. baigė Aukštąją partinę mokyklą prie VKP(b) CK.

1948–1984 m. Partijos istorijos instituto prie LKP CK direktorius. 1949–1956 m. LKP CK komisijos marksizmo-leninizmo klasikų raštų vertimams į lietuvių kalbą redaguoti narys. 1963–1985 m. Lietuvos respublikinės SSKP istorijos mokslinių tyrimų koordinavimo tarybos pirmininkas, 1985–1990 m. narys. 1972 m. LTSR MA narys korespondentas. 1976 m. istorijos mokslų daktaras. 1949–1986 m. LKP CK narys, 1951–1984 m. LTSR AT deputatas.

 Bibliografija 
 Už socialistinę Lietuvą. – Vilnius: Valstybinė politinės ir mokslinės literatūros leidykla, 1960. – 294 p.
 Lietuvos komunistų partijos istorijos apybraiža. – Vilnius: Mintis, 1971.
 Karolis Požela: gyvenimo ir veiklos bruožai (Jonas Arvasevičius, Romas Šarmaitis). – Vilnius: Mintis, 1976. – 238 p.
 Revoliucionierius, propagandistas, pedagogas (Algirdas Rakūnas, V. Šalūgienė, Romas Šarmaitis). – Vilnius: Mintis, 1978. – 44 p.
 Antano Sniečkaus raštų bibliografija: 1922–1978 m. birželis (Elena Mertinienė, D. Gineitienė, A. Girdžiuvienė, Romas Šarmaitis, Antanas Ulpis). – Vilnius: Mintis, 1979. – 237 p.
 Lietuvos komjaunimas skaičiais, 1919–1979: statistikos duomenų rinkinys (Juozapas Romualdas Bagušauskas, Konstantinas Surblys, Romas Šarmaitis). – Vilnius: Mintis, 1980. – 251 p.
 Lietuvos komunistų partijos spauda 1917–1940: dalis. Knygos ir boršiūros (Romas Šarmaitis, Elena Mertinienė, Antanas Ulpis). – Vilnius: Mintis, 1981.
 Atsiminimai apie Antaną Sniečkų (Vytautas Kancevičius, Romas Šarmaitis). – Vilnius: Mintis, 1982. – 249 p.
 Zigmas Angarietis: straipsniai ir atsiminimai (Ričardas Čepas, Romas Šarmaitis). – Vilnius: Mintis, 1982. – 276 p.
 Partijos ryšininkas: atsiminimai apie Aleksandrą Jacovskį. – Vilnius: Mintis, 1982. – 93 p.
 Leninas. Leninizmas. Lietuva: dokumentų rinkinys (Konstantinas Surblys, Romas Šarmaitis, Bronius Vaitkevičius). – Vilnius: Mintis, 1987. – 263 p.
 Lietuvos revoliucionieriai. – Vilnius: Mintis, 1988. – 482 p.

 Įvertinimas 
 1959 m. LTSR nusipelnęs kultūros veikėjas
 1961 m. LTSR nusipelnęs mokslo veikėjas
 1973 m. LSSR valstybinė premija
 1985 m. Latvijos SSR valstybinė premija

 Šaltiniai 

Kategorija:LTSR valstybinės premijos laureatai
Kategorija:Lietuvos TSR politiniai veikėjai
Kategorija:Lietuvos mokslų akademijos tikrieji nariai
Kategorija:Lietuvos istorikai
Kategorija:Lietuvos enciklopedininkai
Kategorija:Lietuvos redaktoriai